CELEX: 32005R0266
Language: da
Date: 2005-02-17
Title: Kommissionens forordning (EF) nr. 266/2005 af 17. februar 2005 om tarifering af visse varer i den kombinerede nomenklatur

18.2.2005   
            
            
               DA
            
            
               Den Europæiske Unions Tidende
            
            
               L 47/3
            
         
      KOMMISSIONENS FORORDNING (EF) Nr. 266/2005
   af 17. februar 2005
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på grundlag af specifikke fællesskabsregler med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. februar 2005.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved Kommissionens forordning (EF) nr. 1989/2004 (EUT L 344 af 20.11.2004, s. 5).
   
      (2)  EFT L 302 af 19.10.1992, s. 1. Senest ændret ved tiltrædelsesakten af 2003.
   
      BILAG
      
                  Varebeskrivelse
               
               
                  Tarifering
                  KN-kode
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Fodtøj, som dækker tæer og fodbalde, og hvor hælen og mere end halvdelen af foden er udækket, med en overdel af læder, der er beklædt med et tekstilstof på indersiden og en ydersål af læder, med længste indvendige mål under 24 cm. Det er fastgjort til foden med to elastikremme, som går rundt om hælen
                  (sko til rytmisk gymnastik)
                  (se fotografi nr. 633 A og 633 B) (1):
               
               
                  6403 59 91
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3.b) til kapitel 64 og teksten til KN-kode 6403, 6403 59 og 6403 59 91
                  Under anvendelse af den almindelige bestemmelse 1 vedrørende den kombinerede nomenklatur betyder udtrykket »ydersål«, blandt andet i pos. 6403, den del af fodtøjet, som, når det er i brug, har berøringsflade med jorden. Se også den forklarende bemærkning til HS, kapitel 64, almindelige bemærkninger, punkt C
                  Da det i rytmisk gymnastik kun er fodbalden, der må berøre jorden, er den tilsvarende del af fodtøjet den eneste del, der har berøringsflade med jorden, når fodtøjet er i brug, og den kan derfor betragtes som en »ydersål« som omhandlet i kapitel 64. Desuden indebærer de objektive karakteristika (f.eks. snit og materiale) for artiklen, at den ikke kan anvendes til andre formål end som fodtøj til rytmisk gymnastik
               
            
         
      
         
      
         (1)  Fotografierne er kun vejledende.